CELEX: 32015D2277
Language: el
Date: 2015-12-02 00:00:00
Title: Εκτελεστική απόφαση (ΕΕ) 2015/2277 της Επιτροπής, της 2ας Δεκεμβρίου 2015, σχετικά με την έγκριση, από την Επιτροπή, εθνικών σχεδίων για την εφαρμογή των συστημάτων επικύρωσης σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009 του Συμβουλίου [κοινοποιηθείσα υπό τον αριθμό C(2015) 8830]

8.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/53
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/2277 ΤΗΣ ΕΠΙΤΡΟΠΉΣ
   της 2ας Δεκεμβρίου 2015
   σχετικά με την έγκριση, από την Επιτροπή, εθνικών σχεδίων για την εφαρμογή των συστημάτων επικύρωσης σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009 του Συμβουλίου
   
      
         [κοινοποιηθείσα υπό τον αριθμό C(2015) 8830]
      
   
   (Τα κείμενα στην ελληνική και κροατική γλώσσα είναι τα μόνα αυθεντικά)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 109 παράγραφος 8,
   Έχοντας υπόψη την υποβολή εθνικών σχεδίων για την εφαρμογή των συστημάτων επικύρωσης από τα κράτη μέλη,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009, τα κράτη μέλη θεσπίζουν εθνικό σχέδιο για την εφαρμογή του συστήματος επικύρωσης, το οποίο επιτρέπει στα κράτη μέλη να ορίζουν προτεραιότητες για την επικύρωση και διασταυρούμενους ελέγχους και κατ' επέκταση να παρακολουθούν τις ανακολουθίες βάσει της διαχείρισης κινδύνων.
            
         
               (2)
            
            
               Εθνικά σχέδια από την Ελληνική Δημοκρατία (Ελλάδα) και από τη Δημοκρατία της Κροατίας υποβλήθηκαν για έγκριση στην Επιτροπή. Τα εν λόγω σχέδια είναι σύμφωνα με το άρθρο 109 του κανονισμού (ΕΚ) αριθ. 1224/2009 και με τα άρθρα 143 έως 145 του εκτελεστικού κανονισμού (ΕΕ) αριθ. 404/2011 της Επιτροπής (2). Συνεπώς, πρέπει να εγκριθούν.
            
         
               (3)
            
            
               Η παρούσα απόφαση συνιστά απόφαση έγκρισης κατά την έννοια του άρθρου 109 παράγραφος 8 του κανονισμού (ΕΚ) αριθ. 1224/2009.
            
         
               (4)
            
            
               Η Επιτροπή θα παρακολουθεί την εφαρμογή των εθνικών σχεδίων όσον αφορά την εφαρμογή τους στην πράξη. Σε περίπτωση που, με βάση τα πορίσματα των επαληθεύσεων, των επιθεωρήσεων και των ελέγχων που θα διεξαχθούν από την Επιτροπή εντός του πλαισίου του τίτλου X του κανονισμού (ΕΚ) αριθ. 1224/2009, κριθεί απαραίτητο να γίνουν τροποποιήσεις στα εθνικά σχέδια επικύρωσης, τα κράτη μέλη οφείλουν να τροποποιήσουν το σχέδιο αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Εγκρίνονται τα εθνικά σχέδια, σύμφωνα με το άρθρο 109 παράγραφος 8 του κανονισμού (ΕΚ) αριθ. 1224/2009, της Ελληνικής Δημοκρατίας (Ελλάδα) και της Δημοκρατίας της Κροατίας για την εφαρμογή του συστήματος επικύρωσης.
   2.   Σε περίπτωση που, με βάση τα πορίσματα των επαληθεύσεων, των επιθεωρήσεων και των ελέγχων που θα διεξαχθούν εντός του πλαισίου του τίτλου X του κανονισμού (ΕΚ) αριθ. 1224/2009, η Επιτροπή εκτιμήσει ότι τα σχέδια επικύρωσης που εγκρίθηκαν σύμφωνα με την παράγραφο 1 δεν εξασφαλίζουν αποτελεσματική εφαρμογή από τα κράτη μέλη των υποχρεώσεων που προβλέπονται στο άρθρο 109 του κανονισμού (ΕΚ) αριθ. 1224/2009, η Επιτροπή, ύστερα από διαβούλευση με τα οικεία κράτη μέλη, μπορεί να ζητήσει την τροποποίηση των εν λόγω σχεδίων.
   3.   Τα κράτη μέλη τροποποιούν τα εθνικά τους σχέδια επικύρωσης σύμφωνα με το αίτημα της Επιτροπής που προβλέπεται στην παράγραφο 2.
   Άρθρο 2
   Η παρούσα απόφαση απευθύνεται στην Ελληνική Δημοκρατία και στη Δημοκρατία της Κροατίας.
   
      Βρυξέλλες, 2 Δεκεμβρίου 2015.
      
         
            Για την Επιτροπή,
         
         
            Εξ ονόματος του Προέδρου,
         
         João AGUIAR MACHADO
         
            Γενικός Διευθυντής Θαλάσσιας Πολιτικής και Αλιείας
         
      
   
   
      (1)  ΕΕ L 343 της 22.12.2009, σ. 1.
   
      (2)  Κανονισμός (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (ΕΕ L 112 της 30.4.2011, σ. 1).